AIŠKINAMASIS RAŠTAS

Dėl Molėtų rajono savivaldybės garbės piliečio vardo suteikimo Antanui Truskauskui

1. **Parengto tarybos sprendimo projekto tikslai ir uždaviniai**

Sprendimo tikslas - pagerbti Molėtų rajono savivaldybei nusipelniusį asmenį.

Molėtų rajono savivaldybė gavo Molėtų krašto muziejaus 2017-01-16 siūlymą Nr. R1-4 (1.5) suteikti Molėtų rajono savivaldybės garbės piliečio vardą Antano Truskausko medžioklės ir gamtos muziejaus muziejininkui Antanui Truskauskui - už aktyvų Molėtų rajono savivaldybės garsinimą Lietuvoje ir užsienyje savo darbais medžioklės ir gamtos muziejinėje veikloje, medžioklės tradicijų kultūros puoselėjimą bei svarų indėlį kuriant kompleksinį turizmo traukos centrą Mindūnuose (pridedama).

Molėtų rajono savivaldybės garbės piliečio vardo teikimo nuostatai nustato, kad sprendimas suteikti Molėtų rajono savivaldybės garbės piliečio vardą priimamas Savivaldybės tarybos posėdyje dalyvaujančių Tarybos narių balsų dauguma.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 str. 2 d. 45 p.

Molėtų rajono savivaldybės garbės piliečio vardo teikimo nuostatai, patvirtinti Molėtų rajono savivaldybės tarybos 2013 metų rugpjūčio 22 d. sprendimu Nr. B1-127 „Dėl Molėtų rajono savivaldybės garbės piliečio vardo, Padėkos ženklo ir Padėkos rašto teikimo nuostatų patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – pagerbtas asmuo, nusipelnęs Molėtų rajono savivaldybei.

Neigiamos pasekmės - nenumatoma.

**4. Priemonės sprendimui įgyvendinti**

Įteikti apdovanojimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Reprezentacinės lėšos.

**6. Vykdytojai, įvykdymo terminai**

Meras įteikia apdovanojimą Molėtų rajono savivaldybės garbės piliečiui 2017-03-11, Lietuvos nepriklausomybės atkūrimo dienos minėjimo renginyje.

Parengė

Viešųjų ryšių ir informatikos skyriaus vedėjas

Vladimiras Suchodumcevas